Desert Wind

Desert Wind (בעברית: רוח מדברית) הוא אלבומה הארבעה עשר של הזמרת-יוצרת הישראלית עפרה חזה. האלבום יצא לאור ב-16 בינואר 1989, על ידי חברות התקליטים וורנר מיוזיק גרופ וטלדק. מתוך האלבום יצאו הסינגלים: "Wish Me Luck", "I Want to Fly", "Ya Ba Ye" ו-"Fata Morgana". עם יציאתו נכנס האלבום אל המקום ה-156 במצעד הבילבורד 200. את האלבום הפיקה עפרה חזה עצמה, ביחד עם בצלאל אלוני ג'ו מרדין, תומאס דולבי ואריף מרדין. AllMusic סקרו את האלבום בחיוב, והעניקו לו ציון של ארבעה וחצי כוכבי זהב מתוך חמישה בסך הכל. השנים 1987-1988 היו שנים מכוננות בקריירה של חזה, כשהאלבום "שירי תימן", ובפרט הרמיקס "אם ננעלו" זכו להצלחה כבירה באירופה. "אם ננעלו" החל לצעוד אף במצעדי הדאנס בארצות הברית. על מנת לקדם את הקריירה של חזה שם, הוחלט להקליט אלבום שלם בלוס אנג'לס, תוך פחות משנה לאחר צאת האלבום "Shaday". האלבום יצא כחלק מחוזה ענק של חזה ביפן. בין היתר, חברת הפקות יפנית הגיעה עם חזה לישראל ושם צילמו וידאו קליפ לשיר "I Want to Fly". עוד צולמו קליפים ל-"Wish Me Luck" ול"Mm'mma". במהלך הפקת האלבום קיבלה חזה פנייה להשתתף בסרט "סחלב פראי". בסופו של דבר חזה לא השתתפה בסרט, אך היא הוזמנה לבאהיה שבברזיל, שם צולם הסרט. במהלך הביקור, סיירה חזה בנתיבי העברות של עבדים שהגיעו לברזיל בימי סחר העבדים האטלנטי. הרושם מהביקור במקום זה גרם לה לכתוב ולהקליט את השיר "Slave Dream". בנוסף, באותם ימים בברזיל כתבה חזה יחד עם בצלאל אלוני את השיר "Fatamorgana". אמה של עפרה, שושנה חזה, השתתפה בהקלטת השיר "Fata Morgana". מאחר שהשיר הוקלט בארצות הברית ועקב אילוצים שונים לא היה ניתן להביא את האם לאולפן. בסופו של דבר ההקלטה שמופיעה בשיר הוקלטה במהלך שיחת טלפון של חזה עם אמה. השיר "Ya Ba Ye" אף מתאר את מערכת היחסים של חזה ואמה, שבאותם ימים לא הצליחה לתפוס את גודל ההצלחה הבינלאומית של בתה. השיר הפך לאחד השירים המזוהים ביותר עם חזה בעולם. האלבום יצא בארצות הברית על ידי שתי חברות התקליטים האחים וורנר וסייר רקורדס. מספר הקטלוג שלו שם הוא 25976. בעולם יצא האלבום על ידי שתי חברות התקליטים וורנר מיוזיק גרופ וטלדק. ביפן יצא האלבום על ידי חברת התקליטים וורנר פיוניר רקורדס. בישראל הופץ האלבום דרך חברת התקליטים הישראלית הד ארצי. האלבום זכה להצלחה רבה כאשר הגיע בשיאו אל המקום ה-156 במצעד האלבומים האמריקאי של בילבורד. בזכות כך, הפכה עפרה חזה לאמן הישראלי הראשון והיחיד שהצליח להכניס שני אלבומים למצעד זה, כאשר הקודם לכך היה "Shaday", שהגיע אל המקום ה-130 בשיאו. אחרי האלבום יצאה עפרה חזה לסיבוב הופעות בארצות הברית בשם, "Finger of God". במהלך סיבוב ההופעות היא הופיעה בפסטיבל הג'אז במונטרה בקיץ 1990 שיצא בהמשך בדיסק וב-DVD. אף על פי שהאלבום הצליח במידה מסוימת ברחבי העולם, חזה ואלוני החליטו לעבור מז'אנר האתנו- פופ, שאפיין את אלבום זה ואת קודמו- "Shaday", ולדבוק בז'אנר מוזיקת העולם ובעיבודים אקוסטיים. שני אלבומיה הבאים- "Kirya" (שאף היה מועמד לפרס הגראמי 1993) והאלבום הישראלי, "כל הנשמה", משקפים קו זה. בסופו של דבר, נמכר האלבום בסדר גודל של למעלה מ-500,000 עותקים בסך הכל. מידע על האלבום Desert Wind באתר MusicBrainz האלבום Desert Wind באתר Discogs Desert Wind באתר AllMusic Desert Wind באתר Spotify Desert Wind באתר Apple Music Desert Wind, AllMusic Warner Music Group Official Website, Warner Music Group Official Website (באנגלית) סטריאו ומונו, סטריאו ומונו, אתר הדיסקוגרפיה של המוסיקה הישראלית סטריאו ומונו, סטריאו ומונו, אתר הדיסקוגרפיה של המוסיקה הישראלית סטריאו ומונו, סטריאו ומונו, אתר הדיסקוגרפיה של המוסיקה הישראלית סטריאו ומונו, סטריאו ומונו, אתר הדיסקוגרפיה של המוסיקה הישראלית Ofra Haza Desert Wind Chart History, Billboard Ofra Haza - Desert Wind, Discogs (באנגלית) Desert Wind (Middle East) - Ofra Haza | Songs, Reviews, Credits, AllMusic (באנגלית) Ofra Haza Fans Group, Rare Ofra Haza interview ראיון נדיר עם עפרה חזה: 1989 על ההקלטה של אמה, נבדק ב-2019-01-13 Ofra Haza - Desert Wind, Discogs (באנגלית) Ofra Haza - Desert Wind, Discogs (באנגלית) Ofra Haza, Billboard Ofra Haza Shaday Chart History, Billboard עפרה חזה - Ofra Haza, אלבומים, באתר www.2all.co.il